**poarta înspre mama**

*Teodor Dume*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(premiul revistei FEREASTRA la concursul Literaturitate-2015)

câteodată mi-e dor de

zilele în care

bâjbâiam prin pădure cu tata

cineva scrijelise pe un copac numele Ana

scoarţa lăcrima cu precizia unui ceas

tata mă ţinea strâns de mână şi parcă

vorbea cu Dumnezeu

când m-a atins

în inima mea

s-a cârcit o durere,-

singura poartă înspre mama

fără să ne atingem

trecem unul prin celălalt apoi

ne hrănim din zilele rămase